СҚО-да биыл «Серпін» бағдарламасымен 203 студент диплом алады
DATE: 02:32, 17 Наурыз 2020 | GMT +5
TITLE: СҚО-да биыл «Серпін» бағдарламасымен 203 студент диплом алады
URL: https://kaz.inform.kz/news/sko-da-biyl-serpin-bagdarlamasymen-203-student-diplom-alady_a3625760/
META: DATE: 02:32, 17 Наурыз 2020 | GMT +5
TOTAL WORDS: 166
AUTHOR(S):
TEXT: СҚО Білім басқармасының мәліметінше, биыл бітіретін 102 жас маман 12 педагогикалық мамандықты игеріп шығады. Қазіргі таңда өңірде білім беру мекемелерінде кадр тапшылығы жоқ. Алайда жылдағы көші-қонға байланысты жаңа оқу жылында 99 қазақ тілді маманға сұраныс тумақ. Қазір бұл орындарда негізінен зейнет жасындағы мұғалімдер жұмыс істеп жатыр. «Қазірдің өзінде «Серпін» бағдарламасымен бітіретін биылғы жас мамандардың 90% 10 педагогикалық мамандық бойынша жұмысқа алынады деп айта аламыз. Бұл әзірше, алдын ала болжам. Негізгі көші-қон мамырмаусым айларында, демалыс уақытында жүреді. Сол кезде облысқа қанша мұғалім қажет екендігі белгілі болады. Түлектердің жартысынан астамы оқуларын магистратурада жалғастыруды жоспарлаған», - дейді СҚО Білім басқармасының жетекшісі Гүлмира Кәрімова. СҚО Жұмыспен қамтуды үйлестіру және әлеуметтік бағдарламалар басқармасының мәліметінше, 2018-2019 жылдары «Еңбек» бағдарламасына «Серпін» бағдарламасының 86 түлегі қатысты. Оның 54-і жоғары оқу орнын бітіргендер, 32-сі колледждердің түлегі. Олар жеті ауданда және Петропавл қаласында жұмысқа орналасты. Қозыбаев атындағы СҚМУ биыл серпінмен бітіретін 203 студенттің 101-і техникалық және ауыл шаруашылық мамандықтар бойынша білім алды. 102 адам - болашақ педагог. Түлектер 3 жыл бойы облыс аумағында жұмыс істеуге міндетті
